تورکیه همکارلیک و کوردیناسیون آژانسی اداره سی (تیکا), 1991 – ییلده ساووق اوروش نینگ اداققه ییتیشیشی آرتیدن و سابق سویت اتفاقی نینگ قولب کیتیشی نتیجه سیده اولکه میز بیلن تاریخی و فرهنگی اورتاق مناسبت لری بولگن تورک جمهوریت لرنینگ مستقل بولیشی کیتیدن خوددی شوو جغرافیه لر بیلن کوچلی بیر ارتباط قوریش اوچون 1992 – ییلده قوریلدی.
1992- و 2002 – ییل لریده چیت ایللرده 12 دفتر قوریب توپلم 2500 پروژه نی عملی قیلگن تیکا, تورکیه نینگ معقول سیاست لری نتیجه سیده فعالیت ساحه سی نی کونساین آرتیرماقده.  تیکا حاضرگی کونده 59 اولکه ده 61 پروگرام کوردیناسیون دفتری بیلن 170 اولکه ده فعالیت آلیب باریاتگن خلق ارا بیر تشکیلات دن عبارت بولگن وضعیتده. تیکا نینگ اساسی مقصدی ایسه فعالیت آلیب باریاتگن جغرافیه لرده تینچ لیک و برقرارلیک نینگ اورنه تیلیشی دن عبارت.
تورکیه جمهوریتی جمهوررئیسی رجب طیب اردوغان, تورکیه نینگ دنیا نینگ قیسی نقطه سیده بولیشی گه قره می محتاج کیشی لر گه قولیدن کیله دیگن یاردم نی قیله دیگن لیگی نی بیلدیرگن.  تیکا ایسه جمهوررئیس اردوغان نینگ اوشبو معقول سیاست لری دایره سیده فعالیت آلیب باریاتگن ساحه لری نی کونساین کینگیتیرماقده.  تیکا ییتیب بارگن جایلرده, تعلیم و تربیه, ساغلیق و قالیویرسه انسان حیاتی نینگ برچه ساحه لری بوییچه جوده یخشی پروژه لر تطبیق قیلیب کیلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
